
Emlékeztető és Határozatok
a Kari Tanács 2004. április 21-én (szerdán) megtartott üléséről

I.

A Kari Tanács a napirend módosításáról szóló javaslatot ellenszavazat nélkül, 1 tartózkodás mellett elfogadta. A VI. napirendi pont átkerült a Bejelentések közé, és egy új napirendi pont felvételéről döntött a Kari Tanács.

II.

A Kari Tanács titkos szavazással

Szalay Roland újabb egyetemi adjunktusi kinevezését határozott időre az Általános és Szervetlen Kémiai Tanszékre 33 igen, 0 nem szavazattal,

Mörtl Mária újabb egyetemi adjunktusi kinevezését határozott időre az Általános és Szervetlen Kémiai Tanszékre 30 igen, 2 nem, 1 érvénytelen szavazattal,

Zihné Perényi Katalin egyetemi adjunktusi kinevezését határozott időre a Szervetlen és Analitikai Kémiai Tanszékre 33 igen, 0 nem szavazattal,

Szoboszlai Norbert egyetemi adjunktusi kinevezését határozott időre a Szervetlen és Analitikai Kémiai Tanszékre 33 igen, 0 nem szavazattal támogatta.

Parádi István tudományos munkatársi kinevezését a Növényélettani Tanszékre 33 igen, 0 nem szavazattal támogatta.

Kenesei Péter tudományos segédmunkatársi kinevezését határozott időre az Általános Fizika Tanszékre 32 igen, 1 nem szavazattal támogatta.

III.

A Kari Tanács ellenszavazat és tartózkodás nélkül Dr. Rohonczy János egyetemi docensnek a Kar Kiváló Oktatója címet adományozta.

IV.

A Kari Tanács ellenszavazat és tartózkodás nélkül a Kar Kiváló Hallgatója címet adományozta:

	Név
	Szak
	Évf.

	Dégi Júlia
	geológus
	V.

	Pattantyús Ábrahám Margit
	meteorológus
	IV.

	Tóth Emőke
	geológus
	IV.

	Zábrádi Gergely
	matematikus
	IV.

	Tóth Bálint
	fizikus
	V.

	Czakó Gábor
	vegyész
	V.

	Szilágyi Veronika
	geológus
	V.

	Furtenbacher Tibor
	vegyész
	IV.

	Nagy Mariann
	alkalmazott matematikus
	V.

	Szinger Balázs
	geológus
	V.

	Pető Mária
	geológus
	IV.

	Somodi Imelda
	biológus
	V.

	Polyánszky Zoltán
	meteorológus
	V.

	Farkas Zsuzsanna
	geográfus
	V.

	Terpai Tamás
	matematikus
	V.

	Kovács Krisztina
	vegyész
	IV.

	Bradák Balázs
	földrajz
	III.

	Máthé András
	matematikus
	IV.

	Kocsis Bence
	fizikus
	V.

	Csanád Máté
	fizikus
	V.

	Palatinszki Márton
	biológus
	V.

	Gulyás Nándor
	fizikus
	V.

	Pálvölgyi Dömötör
	matematikus
	IV.

	Vass József
	alkalmazott matematikus
	V.

	Tauber tamás
	biológus
	V.

	Miklán Zsanett
	vegyész
	V.

	Lőrincz Krisztián
	vegyész
	III.

	Kohán Balázs
	geográfus
	V.

	Vukov Jeromos
	fizikus
	V.

	Lukács Tímea
	mat-infó
	V.

	Vekerdi Dániel
	biol.kém
	IV.

	Béldi Melinda
	biol-kém
	IV.

	Czöndör Katalin
	biológus
	IV.

	Kusztor Adél
	földrajz
	V.

	Tagai Gergely
	geográfus
	V.

	Szilágyi Petra
	vegyész
	V.

	Kiss Anna
	földrajz
	V.

	Sütő Attila
	geográfus
	V.

	Kiss Kornélia
	földrajz
	V.


V.

A Kari Tanács ellenszavazat és tartózkodás nélkül Tudományos Diákköri Érmet adományozott Nagy Sándor egyetemi docensnek (Magkémia Tanszék) és Csörgő Tibor tudományos munkatársnak (Állatrendszertani Tanszék).

VI.

A Kari Tanács a Professzori Tanács Szervezeti és Működési Szabályzatát az alábbi módosítással hagyta jóvá:

II/2 pont:
A tudományos tanácsadó kinevezés helyett teljes állású tudományos tanácsadó kinevezés szerepeljen.

(A Kari Tanács a határozatot egyhangúlag fogadta el.)

VII.

A Kari Tanács ellenszavazat és tartózkodás nélkül úgy döntött, hogy a 2005-ös FEBS/IUBMB Konferenciát az Eötvös Workshop tudományos rendezvényei közé felveszik, azzal a megkötéssel, hogy a Kar legyen a rendezők között feltüntetve.

VIII.

A Kari Tanács a Kar Doktori Szabályzatának módosítását a következők változtatásokkal fogadta el:

2. § (4) bek.:
„… A KTD tagjai között MTA doktora címmel vagy tudomány doktora fokozattal rendelkező külső tag …”

5. § (3) bek.:
„… tudományos fokozattal rendelkező meghívott előadók és témavezetők….”

7. § (9) bek.:
„Indokolt esetben a témavezető javaslatára a doktori oktatási program vezetője engedélyezheti” 

10. § (17) bek:
„Legalább az egyik bíráló külső szakember legyen”

11. § (2) bek.:
„A másik nyelvből legalább alapfokú „C” típusú állami nyelvvizsgával, vagy azzal egyenértékű…”

A Kari Tanács felhatalmazta a Dékánt, hogy a 4. § (3) bekezdésének módosítását kezdeményezze az Egyetemi Tanácsnál: azzal, hogy legyen pontosan meghatározva, hogy hány évre szól a doktori iskola vezetőjének megbízása és, hogy a megbízás hosszabbítható-e.

(A Kari Tanács a határozatot ellenszavazat nélkül, 6 tartózkodás mellett hozta.)

IX.

A Kari Tanács a Kar Habilitácós Szabályzatának módosítását a következő változatás szerint fogadta el:

18. § (1) bek.: „… tiszteletdíjat kaphatnak…”

(A Kari Tanács a határozatot ellenszavazat és tartózkodás nélkül hozta.)

X.
Bejelentések

A dékán bejelentette, hogy:

· 2004. február 19-i hatállyal a Természettudományi Kar Gazdasági és Műszaki Osztálya keretében a dékán által létrehozott Rendezvényszervező csoport — TTK Egyetemi Kongresszusi Központ elnevezésű szervezeti egységet megszüntette.

· 2004. április 5-7. között a Kar sikeresen rendezte meg a IX. Országos Felsőoktatási Környezettudományi Diákkonferenciát. Köszönet a szervezőknek.

· A Kari Tanács következő ülése 2004. május 12-én lesz.

Michaletzky György dékánhelyettes tájékoztatta a Kari Tanácsot, hogy az SzMSz 10. sz. mellékletét átmenetileg a dékán felfüggeszti. Ha valakinek ezen időszak alatt teremigénye merülne fel akkor a Dékánhoz kell fordulni.

Surján Péter tanácstag a 2004. március 24-i Dékáni Utasítással kapcsolatban indítványozta, hogy a Kari Könyvtár finanszírozásának problémáját a következő tanácsülésen tárgyalják meg.

Keszei Ernő tanácstag tájékoztatta a Kari Tanácsot, hogy az aláírásgyűjtés eredményeképpen Mang Béla helyettes államtitkár várhatóan a május 17-ei héten ellátogat a Karra, és Dékán Úr erre az időpontra egy Kari Fórumot fog összehívni.

Nagy Béláné tanácstag tájékoztatást adott arról, hogy bértárgyalások folynak az Oktatási Minisztérium és az FDSz között. Az FDSz 6%-os béremelést szeretne elérni, de nem a bértáblába beépítve. Továbbá tájékoztatta a Kari Tanácsot az Egyetemi Lakásszabályzat változásáról, valamint, hogy az üdülési tájékoztató megjelent amely a TTK honlapján is megtekinthető.

Weiszburg Tamás tanácstag bejelentette, hogy 2004. április 21-én megnyílt a Láva fotó- és kőzetkiállítás a Természetrajzi Múzeumban, melyre minden érdeklődőt szeretettel várnak.

Schlett Katalin tanácstag egy civil kezdeményezésről tájékoztatta a Kari Tanácsot. Amely a helyi fórumokon már elindított tiltakozások összehangolását igyekszik megvalósítani.

kmf.


Láng Ferenc s.k.
dékán

